ΕΛΛΗΝΙΚΗ
ΔΗΜΟΚΡΑΤΙΑ	Υ.ΠΕ.ΧΩ.Δ.Ε.
Γ’ ΚΟΙΝΟΤΙΚΟ ΠΛΑΙΣΙΟ ΣΤΗΡΙΞΗΣ
ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΠΕΡΙΒΑΛΛΟΝ»	ΕΥΡΩΠΑΪΚΗ ΕΝΩΣΗ
ΤΟ ΠΑΡΟΝ ΕΡΓΟ ΣΥΓΧΡΗΜΑΤΟΔΟΤΕΙΤΑΙ 
ΣΕ ΠΟΣΟΣΤΟ 75% ΑΠΟ ΤΟ ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ ΚΑΙ ΚΑΤΑ 25% ΑΠΟ ΕΘΝΙΚΟΥΣ ΠΟΡΟΥΣ	
	ΦΟΡΕΑΣ ΔΙΑΧΕΙΡΙΣΗΣ ΟΡΟΣΕΙΡΑΣ ΡΟΔΟΠΗΣ
660 35 Παρανέστι Δράμας 
e–mail: info@fdor.gr	ΑΡΙΘΜ. ΠΡΩΤ.: 142/14–12–2006	

ΠΕΡΙΛΗΨΗ ΑΝΑΚΟΙΝΩΣΗΣ

Για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου για τις ανάγκες υλοποίησης του έργου του Ε.Π.ΠΕΡ. 
του Φορέα Διαχείρισης Οροσειράς Ροδόπης (Φ.Δ.Ο.Ρ.). 

Ο Φ.Δ.Ο.Ρ. (Φ.Ε.Κ. Α' 197/27–08–2002) έχοντας υπόψη:
1.	Τις διατάξεις του άρθρου 21 παρ. 3 του Ν. 2190/1994, όπως ισχύει μετά τις τροποποιήσεις και συμπληρώσεις των Ν. 2225/1994, 2247/1994, 2266/1994, 2349/1995, 2527/1997, 2738/1999, 3051/2002, 3146/2003, 3174/2003, 3200/2003, 3260/2004 και 3320/2005.
2.	Την με αρ. πρωτ. 126944/03–03–2006 τροποποίηση της Απόφασης του Γενικού Γραμματέα Υ.ΠΕ.ΧΩ.Δ.Ε. για την ένταξη της Πράξης «Διαχείριση και Λειτουργία Προστατευόμενης Περιοχής Οροσειράς Ροδόπης» στο Ε.Π.ΠΕΡ.
3.	Τον Κανονισμό Λειτουργίας, Υπηρεσιών και Προσωπικού του Φ.Δ.Ο.Ρ. (ΦΕΚ Β' 707/26–05–2005).
4.	Τις υπ. αριθ. 15/2006 και 20/2006 αποφάσεις του Δ.Σ. του Φ.Δ.Ο.Ρ..
ανακοινώνει την πρόσληψη ενός (1) ατόμου με σύμβαση εργασίας ιδιωτικού δικαίου ορισμένου χρόνου για την κάλυψη εποχικών αναγκών των υπηρεσιών του. Το προσωπικό θα προσληφθεί για την υλοποίηση του έργου «Διαχείριση και Λειτουργία Προστατευόμενης Περιοχής Οροσειράς Ροδόπης», που υπάγεται στο Μέτρο 8.1 του Ε.Π.ΠΕΡ., με διάρκεια σύμβασης ενός (1) έτους με δυνατότητα παράτασης μέχρι τη λήξη του προγράμματος.
Η ειδικότητα με τα αντίστοιχα ειδικά τυπικά και απαραίτητα πρόσθετα προσόντα ακολουθεί στον παρακάτω πίνακα.
Ειδικότητα	Ειδικά τυπικά προσόντα	Απαραίτητα πρόσθετα προσόντα	
ΠΕ Διοικητικού – Οικονομικού 	Πτυχίο ΑΕΙ της ημεδαπής ή ισότιμο της αλλοδαπής των παρακάτω Τμημάτων: Πολιτικής Επιστήμης και Δημόσιας Διοίκησης, Δημόσιας Διοίκησης, Οικονομικών Επιστημών, Οικονομικής Επιστήμης, Οργάνωσης και Διοίκησης Επιχειρήσεων, Διοίκησης Επιχειρήσεων, Λογιστικής και Χρηματοικονομικής, Οικονομικής και Περιφερειακής Ανάπτυξης, Διοίκησης Επιχειρήσεων και Οργανισμών περιλαμβανομένων και των Πτυχίων ή Διπλωμάτων του Ελληνικού Ανοικτού Πανεπιστημίου και των Προγραμμάτων Σπουδών Επιλογής (Π.Σ.Ε.). 		Α.
(1) 	Γνώση Πληροφορικής και Χειρισμού Η/Υ σε βασικό επίπεδο, στα αντικείμενα (α) επεξεργασίας κειμένων, (β) υπολογιστικών φύλλων, (γ) υπηρεσιών διαδικτύου.
(2) 	Άριστη γνώση της Αγγλικής γλώσσας.
	Β.
Σε περίπτωση που δεν γίνει πλήρωση της θέσης από υποψηφίους με τα πρόσθετα προσόντα της ανωτέρω κατηγορίας (Α) παρέχεται η δυνατότητα απασχόλησης προσωπικού με πολύ καλή γνώση αντί για άριστη γνώση (Α.2) της Αγγλικής γλώσσας.
	Γ.
Σε περίπτωση που δεν γίνει πλήρωση της θέσης από υποψηφίους με τα πρόσθετα προσόντα της ανωτέρω κατηγορίας (Β) παρέχεται η δυνατότητα απασχόλησης προσωπικού με καλή γνώση αντί για άριστη γνώση (Α.2) της Αγγλικής γλώσσας.	
Οι υποψήφιοι πρέπει: (1) να έχουν ηλικία από 18 έως 65 ετών, (2) να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της θέσεως που επιλέγουν, (3) να μην έχουν κώλυμα κατά το άρθρο 8 του Υπαλληλικού Κώδικα (καταδίκη, υποδικία, δικαστική συμπαράσταση).
Επισημαίνεται ότι για την πλήρωση των παραπάνω θέσεων θα προταχθούν κατά σειρά: 
α) ΟΙ ΔΗΜΟΤΕΣ των Δήμων και Κοινοτήτων των Νομών Δράμας και Ξάνθης. 
β) ΟΙ ΜΟΝΙΜΟΙ ΚΑΤΟΙΚΟΙ όλων των Νομών της Χώρας.
Οι ενδιαφερόμενοι για περισσότερες πληροφορίες, το πλήρες κείμενο της ανακοίνωσης, τα έντυπα αιτήσεων, καθώς και την υποβολή τους, μπορούν να απευθύνονται στο δημοτικό κατάστημα Παρανεστίου (Πληρ.: κ. Βασίλειος Τζιτζιλής, Τηλ.: 2524 022333) κατά τις εργάσιμες ημέρες και ώρες. Η προθεσμία υποβολής των αιτήσεων λήγει σε δέκα (10) ημέρες από την τελευταία δημοσίευση της παρούσας σε δύο (2) ημερήσιες τοπικές εφημερίδες των Νομών Δράμας και Ξάνθης αντίστοιχα ή της ανάρτησής της στο χώρο ανακοινώσεων του δημοτικού καταστήματος Παρανεστίου (παρ.10 άρθρο 21 Ν. 2190/1994) με καταληκτική ημερομηνία παραλαβής των αιτήσεων την 27/12/2006.
Η ανωτέρω περίληψη ανακοίνωσης να δημοσιευτεί στις ημερήσιες τοπικές εφημερίδες «ΔΡΑΜΙΝΗ» και «ΗΧΩ» του Ν. Δράμας και στις «ΑΔΕΣΜΕΥΤΗ» και «XANTHI NEWS» του Ν. Ξάνθης καθώς και στην ιστοσελίδα του Φορέα Διαχείρισης Οροσειράς Ροδόπης (http://www.fdor.gr).
ΠΑΡΑΝΕΣΤΙ, 14/12/2006
Ο ΠΡΟΕΔΡΟΣ ΤΟΥ Φ.Δ.Ο.Ρ.

ΒΑΣΙΛΕΙΟΣ ΣΚΑΡΛΑΤΟΣ